num_pages: 293
description: Serien om Den Store Djævlekrig sluttede i 2010, da 4. bind Ondskabens engel udkom. Det var hovedpersonen Filip Engells og mit endegyldige farvel til Helvede, og det var ikke meningen, at nogen af os skulle vende tilbage. Krigen var udkæmpet, og historien var slut.Men kort tid efter sidste bind var udkommet, dukkede der en ide op. Til noget, der måske kunne være en ny mulighed for Filip – og mig – til at vende tilbage til Helvede. Et nyt eventyr. En ny slutning.Jeg afviste det til at begynde med. Nogle ting skal man lade hvile i fred, og hvis det ikke blev godt ... Et dårligt bind 5 ville ikke bare være et dårligt bind 5, det ville ødelægge hele serien.Men ideen ville ikke gå væk. Tværtimod begyndte den at give liv til flere ideer. Mange flere. Samtidig havde jeg hele tiden følt, at der var en del bibelhistorier, som jeg ikke havde berørt i de første fire bind, men som jeg gerne ville tage under kærlig behandling. Og hvis det nu var muligt at smelte disse historier og mine ideer sammen, så …Så.Nu er den på vej. Den Store Djævlekrig 5 udkommer 15.9.15. Jeg håber, det bliver godt. Jeg ved, det bliver ondt. Og jeg glæder mig meget til endnu engang at byde alle læsere af Den Store Djævlekrig velkommen tilbage til Helvede!- Kenneth Bøgh Andersen
language: Danish
title: Den faldne engel